Lamborghini

Η Λαμποργκίνι (Ιταλ. Lamborghini) είναι ιταλική εταιρεία κατασκευής σπορ υπεραυτοκινήτων υψηλών επιδόσεων (supercars) και γεωργικών ελκυστήρων (τρακτέρ). Η έδρα της είναι στη Σαντ' Άγκατα Μπολονέζε (Sant 'Agata Bolognese), κοντά στη Μόντενα, στην επαρχία Μόντενα της Ιταλίας.

 Η εταιρεία Lamborghini ιδρύθηκε το 1963 από τον Φερούτσιο Λαμποργκίνι (Ferruccio Lamborghini). Το 1963, ο Φερούτσιο Λαμποργκίνι, με απώτερο σκοπό να ανταγωνιστεί τη Ferrari, αποφάσισε να ακολουθήσει το όνειρό του δημιουργώντας τα δικά του «υπερ - αυτοκίνητα», πετυχαίνοντας τα μοντέλα της Lamborghini να αποτελούν σύμβολα της απόδοσης και του πλούτου. Μετά από μια δεκαετία ανάπτυξης, το 1973 ξέσπασε παγκόσμια οικονομική κρίση και κρίση πετρελαίου. Το 1978 η εταιρεία πτώχευσε, πέρασε αρχικά από τα χέρια Ελβετών επιχειρηματιών για να καταλήξει στην Chrysler η οποία απέτυχε να την κάνει κερδοφόρα. Πουλήθηκε το 1994 σε μια Ινδονησιακή εταιρεία, η οποία με τη σειρά της την μεταπώλησε στην Audi AG, με αποτέλεσμα τον Σεπτέμβριο του 1998 να ενταχθεί στον όμιλο Volkswagen, όπου ανήκει μέχρι σήμερα. Φυσικά, η κατασκευή των Lamborghini συνεχίζει να γίνεται χειροποίητα στο πατρογονικό σπίτι της στην Sant' Agata. Επίσης, σήμερα στην Sant' Agata φιλοξενούνται και τα μουσεία Lamborghini (Museo Lamborghini), όπου μπορεί ο καθένας να μάθει για την ιστορία αυτών των «υπερ-αυτοκινήτων» και να τα θαυμάσει, καθώς και το μουσείο προς τιμή του εφευρέτη Φερούτσιο Λαμποργκίνι (Museo Ferrucio Lamborghini). Νέα μοντέλα εισήχθησαν στην αγορά από τότε και επέφεραν μεγάλη οικονομική άνθιση για την εταιρεία. Αλλά κοντά στα τέλη της δεκαετίας του 2000 όπου συνέβησε η παγκόσμια οικονομική κρίση, οι πωλήσεις της Lamborghini μειώθηκαν κάτω από το 50%. Το σήμα της Lamborghini απεικονίζει έναν ταύρο που επιτίθεται και αυτό ήταν μια προσωπική επιλογή του ιδρυτή Φερούτσιο Λαμποργκίνι. Για την ακρίβεια, χρησιμοποίησε το ζώδιό του, που ήταν Ταύρος, καθώς γεννήθηκε στις 28 Απριλίου 1916, ως σήμα για την εταιρεία του. Ταυτόχρονα, για τον ίδιο λόγο, καθιέρωσε εξ αρχής την παράδοση να δίνει στα μοντέλα της εταιρείας ονόματα διάσημων ταύρων, κυρίως από ταυρομαχίες, μια παράδοση που συνεχίζεται από την εταιρεία μέχρι σήμερα. Ειδικότερα όμως το δεύτερο SUV στην ιστορία της φίρμας (μετά την Lamborghini LM002 που είχε παραχθεί από το 1986 έως το 1993 σε μόλις 328 αντίτυπα), το οποίο μπήκε στην παραγωγή τον Φεβρουάριο του 2018, ονομάστηκε Lamborghini Urus, δηλαδή Ούρος (γνωστός επίσης και ως βους o αρχέγονος), ο πρόγονος της οικόσιτης αγελάδας. 1. AVENTADOR (Lamborghini Aventador) - Aventador SVJ - Aventador SVJ Roadster- Aventador LP 780-4 Ultimae - Aventador LP 780-4 Ultimae Roadster 2. HURACAN (Lamborghini Huracan) - Huracan Evo - Huracan Evo Spyder - Huracan Evo RWD - Huracan Evo RWD Spyder - Huracan Evo Fluo Capsule - Huracan STO 3. URUS (Lamborghini Urus) - Urus - Urus Pearl Capsule - Urus Graphite Capsule 4. Limited Series - Sian FKP 37 - Sian Roadster - Countach LPI 800-4 5. Concept Cars - Terzo Millennio - Asterion - Estoque Lamborghini – Alle Modelle bis heute. Motorbuch Verlag, Stuttgart 1988, ISBN 3-613-01231-6. Lamborghini-Sportwagen nach 1964. Typenkompass, Motorbuch Verlag, Stuttgart 2006. ISBN 3-613-02645-7. Lamborghini – Die Geschichte der Supersportwagen aus Sant’Agata. Anthony Pritchard, Heel, Königswinter 2006, ISBN 3-89880-574-3. Lamborghini – A Tempo Furioso. Motorbuch Verlag, Stuttgart 2006. ISBN 3-613-02554-X. Lamborghini Design Projekt. Kompromisslose Supersportwagen unter dem Motto Raw Material. Othmar Wickenheiser, Shaker Media Verlag, 2011. ISBN 978-3-86858-664-0. Official site of Lamborghini https://www.lamborghini.com/en-en Η ιστορία της Lamborghini https://www.epixeiro.gr/article/83962 Lamborghini Wikipedia (English) https://en.wikipedia.org/wiki/Lamborghini Τεχνικά χαρακτηριστικά αυτοκινήτων Lamborghini Επίσημος ιστότοπος